**U P U T E I O B A V I J E S T I K A N D I D A T I M A**

Na temelju članaka 29. stavka 1. i Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 04/18.) te članka 8. točke 3. Pravilnika o unutarnjem redu Vlastitog pogona za obavljanje komunalnih djelatnosti Općine Velika Kopanica („Službeni vjesnik Brodsko-posavske županije“ br. 27/16 i 11/18), načelnik Općine Velika Kopanica dana 29.6.2018. godine objavio je OGLAS za prijem osoba na određeno vrijeme u Vlastiti pogon za obavljanje komunalnih djelatnosti Općine Velika Kopanica. **U službu se primaju četiri (4) osobe na određeno vrijeme od šest (6) mjeseci na radno mjesto komunalnog djelatnika za obavljanje privremenih poslova.**

OPIS RADNOG MJESTA:

Obavlja poslove privremenog karaktera, prvenstveno vezane uz sezonsko održavanje zelenih javnih površina na području Općine Velika Kopanica – košenje, krčenje kanala, uređenje cvjetnjaka, parka i groblja.

Brine o uređenju prostora u općinskoj zgradi i oko zgrade, kao i za ostale zgrade u vlasništvu Općine. Po potrebi obavlja jednostavne građevinske poslove, poslove dostavljača, kao i postavljanje obavijesti za mještane na za to predviđena mjesta. Obavlja i ostale poslove po nalogu upravitelja Vlastitog pogona ili načelnika Općine.

PODACI O PLAĆI:

Plaće i naknade komunalnog djelatnika za obavljanje privremenih poslova utvrđene su Odlukom o visini osnovice za obračun plaće službenika i namještenika Vlastitog pogona za obavljanje komunalnih djelatnosti Općina Velika Kopanica („Službeni vjesnik Brodsko-posavske županije“ br. 1/18) i Odluke o koeficijentima za obračun plaća službenika i namještenika Vlastitog pogona za obavljanje komunalnih djelatnosti Općine Velika Kopanica („Službeni vjesnik Brodsko-posavske županije“ br.11/18).

PRETHODNA PROVJERA ZNANJA I SPOSOBNOSTI:

Prethodna provjere znanja i sposobnosti provesti će se pismenim testiranjem i intervju za kandidate koji su ostvarili minimalno 60% uspjeha na pismenom testiranju.

Pravni  i drugi izvori za pripremanje kandidata za prethodnu provjeru  znanja i  sposobnosti :

1. Zakon o komunalnom gospodarstvu („Narodne novine“ br. 36/95, 70/97, 128/99, 57/00, 129/00, 51/01, 26/03, 82/04, 110/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15;
2. Odluka o komunalnom redu na području Općine Velika Kopanica („Službeni vjesnik Brodsko-posavske županije“ br. 13/13).

Na internetskoj stranici Općine www.velikakopanica.hr bit će najmanje 5 dana ranije objavljen datum i vrijeme održavanja testiranja, a kandidati će biti obaviješteni e-poštom ili telefonski.

Kandidatima će biti podijeljena pitanja za provjeru znanja iz odredbi gore navedenih propisa (ukupno 10 pitanja). Na pismenoj provjeri kandidati mogu ostvariti najviše 10 bodova. Svaki točan odgovor nosi 1 bod. Odgovor  mora  biti u cijelosti točan. Djelomični odnosno nepotpuni odgovor  neće se smatrati  točnim.

Na pisanom testiranju nije  dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Pismeno testiranje traje najviše 30 minuta.

Intervju se provodi samo s kandidatima koji su ostvarili najmanje 60% ukupnog  broja bodova na testiranju.

Intervju se provodi osobnim razgovorom Povjerenstva sa svakim pojedinim  kandidatom posebno.

Povjerenstvo za provedbu  oglasa kroz intervju s kandidatima utvrđuje snalažljivost i motivaciju  za rad u Općini  Velika Kopanica te  ispituje kandidate o dosadašnjem iskustvu i poslovima koje je obavljao.

Na intervjuu kandidat može ostvariti najviše 10 bodova.

Nakon prethodne provjere znanja i sposobnosti kandidata Povjerenstvo  za provedbu oglasa sastavlja Izvješće  o provedenom postupku  i utvrđuje rang-listu kandidata  prema ukupnom broju ostvarenih  bodova na pismenom testiranju i intervjuu.

Izvješće o provedenom postupku i rang-listu kandidata, Povjerenstvo dostavlja načelniku  koji donosi Rješenja o prijmu u službu za izabrane kandidate koje se dostavlja ostalim kandidatima prijavljenim na oglas.

**Povjerenstvo za provedbu oglasa**